I Nordjylland er det særligt bygge og anlæg, hotel og restauration, transport samt fiskeri og landbrug, der mangler hænder. I tre-partsaftalen mellem arbejdsmarkedets parter, kommunerne og regeringen afsættes i alt 84,6 millioner kroner i 2022 og 2023. Blandt andet til styrkelse af jobformidling, en særlig indsats for at hjælpe ledige seniorer i job, og aktiviteter for studerende, der er ved at afslutte deres uddannelse. -	Det giver god mening at bruge de redskaber, man ved virker, og som man allerede bruger, siger chefkonsulent Lasse Thomsen, Erhvervshus Nordjylland. Han hæfter sig særligt ved den målrettede indsats i forhold til jobformidling og kompetenceudvikling. Opfordring: Vær fleksibel Lasse Thomsen har desuden en opfordring om at kigge bredere ud, når man søger medarbejdere eller hos de ledige inden for andre brancher, der søger job. -	Vi er i en situation med mangel på arbejdskraft, men vi har stadig også relativt mange ledige. Så jeg vil opfordre til fleksibilitet på begge sider af bordet, når man kigger efter profiler til sin virksomhed og i jobsøgningen, siger Lasse Thomsen.

Referat:
- Det giver god mening at bruge de redskaber, man ved, virker, men de kan ikke stå alene. Det er meldingen fra Erhvervshus Nordjylland, efter at arbejdsmarkedets parter har indgået en aftale om at få flere i arbejde.